
EXPUNERE DE MOTIVE

PRIVIND OPORTUNITATEA  PROIECTULUI DE  HOTĂRÂRE- privind   aprobarea  proiectului  organizării şi funcţionării reţelei  şcolare  a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021

      Având în vedere adresa Inspectoratului Şcolar Judeţean Timiş cu nr. 10575/1/11.09.2019, înregistrată la Municipiul Timişoara  sub  nr. SC2019-22733/11.09.2019, cu privire la intrarea  în vigoare a Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2020-2021, aprobată prin Ordinul  nr. 5090/30.08.2019 al Ministerului Educaţiei Naţionale 
       Având în vedere prevederile art.24 alin 3, lit. a) şi b) din Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2020-2021, aprobată prin Ordinul  nr. 5090/30.08.2019 al Ministerului Educaţiei Naţionale
       Având în vedere  că  imobilele în care  funcţionează  unităţile de învăţământ preuniversitar  de stat de pe raza  Municipiului Timişoara,  asigură  baza materială  necesară  desfăşurării procesului de învăţămnât;
        Având în vedere  faptul că în urma operaţiunilor desfăşurate  de Inspectoratul Şcolar Judeţean Timiş  cu privire la reţeaua şcolară şi proiectul planului de şcolarizare pentru anul şcolar 2020-2021,   nu au fost unităţi de învăţământ  propuse pentru reorganizare; 
      Având în vedere  că Inspectoratul Şcolar Judeţean Timiş prin adresa cu nr.14987/1/19.11.2019, înregistrată la Municipiul Timişoara sub nr. SC2019-29635/20.11.2019, a solicitat  transmiterea Proiectului  reţelei şcolare  de pe raza Municipiului Timişoara  pentru anul şcolar 2020-2021:
     Având în vedere că reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare, conform prevederilor art. 61 alin.2 din Legea Educaţiei Naţionale  nr.1/2011 cu modificările  şi complectările ulterioare; 
   -  Considerăm oportună iniţierea unui proiect de hotărâre privind aprobarea proiectului organizării şi funcţionării reţelei  şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2020-2021. 


               PRIMAR ,                                                                       VICEPRIMAR,
            Nicolae Robu                                                                        Dan  Diaconu


                                                                                                           ŞEF SERVICIU                                                              
                                                                                                          Anca Lăudatu

